open-index/open-wikipedia-markdown huggingface dataset:
Jubilee-diamant

duimnael|'n Kopie van die Jubilee-diamant in die "Reich der Kristalle"-museum in München.

Die **Jubilee-diamant**, oorspronklik bekend as die **Reitzdiamant**, is 'n kleurlose, kussing-vormige diamant van 245.35 karaat (49.07 gram). Dit is die tiende grootste diamant ter wêreld. Die diamant is aanvanklik na Francis William Reitz, die destydse president van die Oranje-Vrystaat, waar die steen ontdek is, genoem. In 1897 is dit na die huidige naam hernoem om koningin Victoria se 60ste jaar op die troon te gedenk.

Die oorspronklike steen, 'n rowwe agtvlakkige klip van 650.80 karaat (130.16 g) is in 1895 by die Jagersfonteinmyn in Suid-Afrika ontdek. 'n Konsortium van diamanthandelaars uit Londen koop dit in 1896 saam met die groter Excelsior-diamant, en stuur dit na Amsterdam waar dit deur M.B. Barends gepoleer is. 'n Veertig karaat (8 g) stuk is verwyder, wat self 'n 13.34 karaat (2.668 g) peervormige steen opgelewer het, en uiteindelik deur Carlos I van Portugal gekoop is.

Dorabji Tata koop die diamant in ongeveer 1900 en skenk dit aan sy vrou, Meherbai. Sy het dit tydens openbare funksies en met haar besoeke aan die koninklike howe gedra. Die Jubilee-diamant was die grootste ter wêreld tot 'n groter diamant in 1905 tentoongestel is. Dit is net ná Tata se dood in 1932 verkoop en die geld is vir die stigting van die *Sir Dorabji Tata Trust* gebruik.

## Verwysings
E.T.A. Hoffmann

200px
**E. T. A. Hoffmann**

**Duitse skrywer en komponis**

----
**Handtekening**  
150px

----
**Gebore**  
24 Januarie 1776 
in Koningsberg, Oos-Pruise

----
**Oorlede** 
25 Junie 1822 
in Berlyn

----

**Literêre stroming**
Romantiek

----

**Literêre genre**
Fantastiese literatuur

**Ernst Theodor Amadeus Hoffmann** (* 24 Januarie 1776 in Koningsberg as *Ernst Theodor Wilhelm Hoffmann*; † 25 Junie 1822 in Berlyn) was een van die belangrikste persoonlikhede van die Duitse Romantiese beweging, en alhoewel hy veral as Romantiese skrywer van fantastiese en gruverhale bekendheid verwerf het, het hy van jeug af ook groot belang in musiek en tekenkuns gestel. So het hy hom later naas sy literêre loopbaan en sy verwerwing van 'n akademiese graad in regswetenskappe ook as komponis, kapelmeester, musiekkritikus, tekenaar en spotprenttekenaar bekwaam.

Gedurende sy vroeë loopbaan in die regte het sy eerste musikale komposisies - 'n simfonie en 'n klaviersonata - ontstaan. Weens sy bewondering vir die Oostenrykse komponis Wolfgang Amadeus Mozart het hy in 1804 sy derde voornaam in *Amadeus* verander. 

Die algemene optimistiese verwagtinge, wat mense aan die begin van die 19de eeu gekoester het, het Hoffmann tot sy eerste stukke geïnspireer wat egter nooit gepubliseer is nie. Ná sy aanstellings by verskillende geregshowe in Posen (tans Poznań), Plock (Płock) en Warskou kon hy net in sy vrye tyd uitdrukking aan sy musikale aanleg gee. In 1808 het hy egter 'n pos as musikale direkteur by die teater in Bamberg, Beiere aanvaar.

Sy betrokkenheid by verskillende Duitse teaters het sy belangstelling in literatuur gewek. In 1815 het Hoffmann sy eerste literêre sukses met die verhaalbundel *Fantasiestücke in Callots Manier* (insluitende *Ritter Glück* en *Der goldene Topf*) behaal. Ook sy latere werke was dikwels verhaalbundels soos sy *Nachtstücke* (met verhale soos *Der Sandmann* en *Das steinerne Herz*) wat in 1817 gepubliseer is, en *Die Serapionsbrüder* (1821, met *Das Fräulein von Scuderi* en *Zacharias Werner*). Sy bekendste literêre werk is die roman *Die Elixiere des Teufels* (1816).

Met sy dood in 1822 in Berlyn het Hoffmann meer as vyftig romans en verhale, 'n tiental toneelstukke en byna twintig instrumentele werke en sangstukke agtergelaat. Hoffmann se verhale het as basis vir Jacques Offenbach se beroemde opera *Die verhale van Hoffmann* gedien waarin Hoffmann as (fiksionele) held verskyn. Die Russiese choreograaf Marius Petipa het in 1891 aan Pjotr Iljitsj Tsjaikofski opdrag gegee om 'n ballet te skryf na Hoffmann se verhaal *Die neutkraker en die muiskoning*. Die werk, wat Tsjaikofski gelewer het, is vandag steeds 'n gunsteling van talle balletliefhebbers. Ook Léo Delibes se komiese ballet *Coppélia* (1870) baseer op twee van Hoffmann se verhale.

## Verwysings
Korean Air

**Korean Air Lines Co., Ltd.** (IATA: **KE**, ICAO: **KAL**) handeldrywend as **Korean Air**, is die vlagdraer en grootste lugredery van Suid-Korea, met sy hoofkwartier in Gonghang-dong, Gangseo-gu, Seoel, Suid-Korea.

Korean Air se internasionale passasiersafdeling en verwante filiaalvragafdeling bedien saam 130 stede in 45 lande, terwyl die binnelandse afdeling 20 bestemmings bedien. Dit is een van die top 20 lugrederye in die wêreld in terme van passasiers vervoer en is ook onder die top internasionale vraglugrederye. 

Incheon Internasionale Lughawe dien as Korean Air se internasionale spil. Korean Air het ook 'n satelliet-hoofkwartier op Incheon. Dit is aangewys as Asië se beste lugredery deur "Business Traveler"-lesers in 2012. 

## Huidige vloot
Teen Mei 2022 het Korean Air die volgende vliegtuie bedryf:

## Verwysings
ß

duimnael|Die letter ß in verskillende lettertipes

**ß** (uitgespreek as **Eszett** [ɛsˈt͜sɛt], ook *scharfes S* of *Scharf-S* ("stemlose s") genoem) is 'n letter van die Duitse alfabet en die enigste wat uitsluitlik in die Duitse taal voorkom. Dit het oorspronklik uit die ligatuur of koppelletter tussen die lang ſ ('n variant van die letter s) en 'n grafiese variant van die letter z ontstaan.

Die ß is 'n medeklinkerletter waarmee die stemlose s-klank (stemlose alveolare frikatief, in die internasionale fonetiese alfabet: [s]) weergegee word. Tans word die ß uitsluitlik in die Duitse skryftaal gebruik, met uitsondering van Switserland en Liechtenstein waar dit gereeld deur *ss* vervang word (behalwe in publikasies wat op die hele Duitse taalgebied gemik is). Die Duitssprekende minderhede in België, Denemarke (Noord-Sleeswyk) en Italië (Suid-Tirool) gebruik die „ß“ in hul skryftaal volgens die spelreëls van Duitsland, Oostenryk en Luxemburg. Dieselfde geld vir Duitssprekende Namibiërs.

Met die Duitse spellingshervorming van 1996 is die voorheen onreëlmatige spelling van *ß* en *ss* by die uitspraak aangepas. Tans kan die ß slegs op 'n lang klinker of 'n diftong volg (soos byvoorbeeld in *Fuß*, *Spaß*, *weiß*). Kort klinkers vereis nou die ss-spelling (*muss*, *Fass*, *Russland* - voor 1996: *muß*, *Faß*, *Rußland*).

Alhoewel die ß tans in ander tale, insluitende Afrikaans en Engels, nie meer gebruik word nie, het dit as ſs-ligatuur nog tot in die 18de eeu deel uitgemaak van 'n aantal alfabette, waaronder Sweeds. In baie middeleeuse, maar ook in moderne dokumente kom 'n teken, wat baie op die letter ß lyk, as afkorting vir *sch* voor, byvoorbeeld vir die geldeenheid Schilling.

Tot op 29 Junie 2017 was die ß die enigste letter in die Duitse alfabet sonder 'n amptelike hoofletter.

## Verwysings
Þing

duimnael|300px|Germaanse þing (GE 193)

'n **Þing** (uitspraak: ; letterlik "ding" of "saak") was 'n tipe volksvergadering in Germaanse en sommige Keltiese samelewings waar vryburgers en regsprekers ontmoet het om sake van plaaslike regering te bespreek. 'n Bekende voorbeeld is die Yslandse parlement, die Alþingi, wat uit hierdie tipe volksvergadering ontstaan het.

## Etimologie 
Die woord *þing* soos dit in Oudnoors, Oudfries en Oudengels die betekenis van "vergadering" gehad het, het dieselfde etimologiese oorsprong as die woorde *thing* (Engels), *Ding* (Duits), *ding* (Afrikaans en Nederlands), en *ting* (Deens, Noors, en Sweeds) wat vandag "voorwerp" beteken. Hierdie oorsprong is die Oergermaanse *þingą* ("vergadering").

Die ewolusie van die woord *þing* se betekenis van "vergadering" tot "voorwerp" kan vergelyk word met dié van die Latynse *causa* ("dagvaarding") tot *chose* (Frans), *cosa* (Spaans, Italiaans, en Katalaans), en *coisa* (Portugees), wat almal "voorwerp" of "ding" beteken.

Verder kan die verband wat die woord *þing* tussen "vergadering" en "voorwerp" het, ook vergelyk word met die woord *saak* (Afrikaans), *zaak* (Nederlands), *Sache* (Duits), *sak* (Noors), en *sag* (Deens) wat almal beide 'n "affêre" en 'n "voorwerp" kan beteken.

*Þing* beteken parlement in Yslands.

## Verwysings 
## Sien ook 
* Alþingi
Eersterivier (rivier)

Die **Eersterivier** vloei deur Stellenbosch en deur verskeie bekende Bolandse wingerdplase.

## Bron 
Die groep bergpieke rondom Stellenbosch is tot 1&nbsp;500&nbsp;m hoog en kry hoë reënval en selfs sneeu in die winter. Hierdie berge vorm 'n belangrike waterskeiding: noordweswaarts vloei die water na die Bergrivier (of Groot-Bergrivier) en na die ooste voed hulle die Sonderendrivier. Suidwaarts dreineer die Eersterivier die Jonkershoekberge, Simonsberg, die Stellenboschberg en die Helderberg. 

Die Eersterivier ontvang water van enkele sytakke. In Stellenbosch sluit die Plankenbrugrivier met sy sytak die Krommerivier (vanaf die wynplaas Rustenburg) vanaf die omgewing van Koelenhof aan. Die Bloukliprivier kom uit die Stellenboschberge, en vloei via die plaas Keerweder en die dorpsgebied De Zalze naby die Vlottenburgstasie in die Eersterivier. Slegs in besonder goeie reënjare loop die Kuilsrivier by Macassar in die Eersterivier. Met 'n ingewikkelde stelsel van damme, kanale, pyplyne en tonnels deur berge is die Eersterivier verbind aan die Theewaterskloofdam in die bolope van die Sonderendrivier en die Bergrivier. Water kan hierdeur tussen die rivierstelsels uitgeruil word.

## Stroomgebied 
In sy bolope staan die rivier ook bekend as die Jonkershoekrivier. Daar vloei dit deur denneplantasies en verby 'n forelkwekery. Daarna loop dit deur die wynplase Oude Nektar, Klein Gustrouw (voorheen Leef-op-Hoop) en Schoongezicht (tans die bekende Lanzerac) na die woonbuurt Mostertsdrift op Stellenbosch. Van daar af word ook water afgekeer na verskeie leivore en die ou meulstroom. Aan die westekant van die dorp loop die rivier deur die plase Libertas en Fleurbaai, en daarna suidwaarts (en oos van die Baden Powell-rylaan) oor die plase Vredenburg, Vlottenburg, Spier, Lynedoch, Welmoed en Meerlust en die stadsgebiede Faure (voorheen die plaas Vergenoegd) en Macassar (voorheen die plaas Zandvliet). By Macassar swaai die rivier suidoos, verby die kramat van sjeik Josef en die Macassar-watersuiweringswerke om met 'n lagune by Macassarstrand in Valsbaai uit te mond.

## Geskiedenis 
Die vallei van die Eersterivier was die eerste van die binnelandse rivieroewers wat deur blanke boere bewoon en bewerk is. Kpl. Willem Muller het in September 1655 hierdie eerste rivier teëgekom nadat hy die Kaapse Skiereiland verlaat het. Hieronimus Cruse maak in 1669 reeds van die rivier melding in sy reisjoernaal. Op 'n kaart aan die einde van die 17de eeu van die gebied verskyn al die name van die Eersterivier sowel as dié van die “Tweederivier”, vandag bekend as die Lourensrivier. Stellenbosch is gestig op 'n eiland in die rivier. In 1716 en weer in 1768 het die rivier die dorpie oorstroom en is 'n deel van die rivier gedemp om die eiland uit te skakel.

## Skildery 
Die Britse kunsskilder Thomas William Bowler het in 1850 'n skildery van die brug oor die Eersterivier gemaak.

## Sien ook 
* Ertjieskloofdam

## Bibliografie 
* Burman, Jose: Waters of the Western Cape. Kaapstad: Human & Rousseau, 1970.
Duits-Suidwes-Afrika

duimnael|links|Duitse kolonies in Afrika  met Suidwes-Afrika  in 1913
[duimnael|links|Besittings van die Britse [Kaapkolonie was beperk tot die Walvisbaai en Pikkewyn-eilande]]
[duimnael|links|upright|[Curt von François, die stigter van Windhoek]]
**Duits-Suidwes-Afrika** (Duits: *Deutsch-Südwestafrika*, *DSWA*) was vanaf 1884 tot 1915 'n kolonie van die Duitse Keiserryk op die gebied van die hedendaagse Namibië. Met 'n oppervlakte van 835&nbsp;100&nbsp;km² was dit omstreeks 1,5-keer groter as die Duitse Keiserryk en die enigste Duitse kolonie waar 'n aansienlike kolonisasie deur Duitsers plaasgevind het.

Op 1 Julie 1890 is die sogenaamde "Zanzibar-Helgoland-Verdrag" tussen die Duitse Keiserryk en die Verenigde Koninkryk onderteken. Daarmee het Helgoland en die Kaprivistrook deel van die Duitse Keiserryk geword, terwyl Wituland (hede in Kenia geleë) en Zanzibar (destyds nie deel van die Duitse koloniale ryk nie) by die Britse koloniale ryk ingelyf is.

Tydens die Suidwes-Afrika-veldtog is Duits-Suidwes-Afrika in 1915 deur Geallieerde troepe van die Unie van Suid-Afrika en die Verenigde Koninkryk verower. Ná die einde van die Eerste Wêreldoorlog het Suidwes-Afrika as gevolg van die Verdrag van Versailles 'n Volkebondmandaat van Suid-Afrika geword. Die gebied het ná die einde van die Namibiese Onafhanklikheidsoorlog in 1990 as Namibië onafhanklik geword.

## Goewerneurs 
* Rykskommissarisse:
** Gustav Nachtigal van 7 Oktober 1884 tot Mei 1885
** Heinrich Ernst Göring Mei 1885 tot Augustus 1890
** Louis Nels (voorlopig) vanaf Augustus 1890 tot Maart 1891
** Curt von François van Maart 1891 tot November 1893 

* Provinsiale Goewerneurs:
** Curt von François vanaf November 1893 tot 15 Maart 1894
** Theodor Leutwein van 15 Maart 1894 tot 18 April 1898 

* Goewerneurs:
**Theodor Leutwein van 18 April 1898 tot 19 Augustus 1905
** Lothar von Trotha (voorlopig) van 19 Augustus 1905 tot November 1905
** Friedrich von Lindequist van November 1905 tot 20 Mei 1907
** Bruno von Schuckmann van 20 Mei 1907 tot 20 Junie 1910
** Theodor Seitz van 28 Augustus 1910 tot 9 Julie 1915

## Vlae en wapens 

Lêer:Flaggenentwurf 7 Südwestafrika 1914.svg |   Voorgestelde vlag van Duits-Suidwes-Afrika (nooit gebruik), 1914.
Lêer:Flag of Deutsch-Südwest.svg |   Voorgestelde vlag van Duits-Suidwes-Afrika (nooit gebruik), 1914.
Lêer:Proposed Coat of Arms Southwest Africa 1914.png | Voorgestelde wapen van Duits-Suidwes-Afrika (nooit gebruik), 1914.
Lêer:Coat of arms of German Southwest Africa.png | 'n Ander weergawe van die voorgestelde wapen van Duits-Suidwes-Afrika (nooit gebruik), 1914.

## Sien ook 
* Duits-Kameroen
* Duits-Oos-Afrika

## Bronne 
*  Johannes Paul: *Deutsche, Buren und Engländer in Südwestafrika. Begleitwort zu einer Nationalitätenkarte der Europäer in Südwestafrika.* In: „Koloniale Rundschau“ Heft 9/10, 1931. 
*  Johannes Paul: *Deutsch-Südwestafrika*. In: *Handwörterbuch des Grenz- und Auslandsdeutschtums*, hrsg. von Carl Petersen; Otto Scheel; Paul Hermann Ruth; Hans Schwalm.

## Eksterne skakels 
*  *Die Kolonie Deutsch-Südwestafrika* – Stiftung Deutsches Historisches Museum
Duits-Oos-Afrika

duimnael|links|Duitse kolonies in Afrika  met Oos-Afrika  in 1913
duimnael|links|Duitse koloniale troepe tydens 'n geveg met inheemse bewoners in Oos-Afrika
duimnael|links|Kaart van Duits-Oos-Afrika in 1892
**Duits-Oos-Afrika** (Duits: *Deutsch-Ostafrika*, *DOA*) was vanaf 1885 tot 1918 'n kolonie van die Duitse Keiserryk op die gebied van Tanganjika (tans Tanzanië), Rwanda, Burundi en 'n klein gebied in die noorde van Mosambiek. Met 'n oppervlakte van 995&nbsp;000 km² was dit omtrent twee keer groter as die Duitse Keiserryk self. Duits-Oos-Afrika het in 1913 'n bevolking van ongeveer 7,7 miljoen gehad en was daarmee die grootste Duitse kolonie.

Op 1 Julie 1890 is die sogenaamde "Zanzibar-Helgoland-Verdrag" tussen die Duitse Keiserryk en die Verenigde Koninkryk onderteken. Daarmee het Helgoland en die Kaprivistrook deel van die Duitse Keiserryk geword, terwyl Wituland (tans in Kenia geleë) en Zanzibar (destyds nie deel van die Duitse koloniale ryk nie) by die Britse koloniale ryk ingelyf is.

Tydens die Oos-Afrika-veldtog is Duits-Oos-Afrika in 1918 deur Geallieerde troepe van Portugal en die Verenigde Koninkryk verower. Ná die einde van die Eerste Wêreldoorlog het Oos-Afrika as gevolg van die Verdrag van Versailles 'n Volkebondmandaat van België en die Verenigde Koninkryk geword en dele hiervan is by Portugees-Mosambiek ingelyf. Die gebied het in 1961 onafhanklik geword as Tanganjika, wat in 1964 met Zanzibar tot die huidige Tanzanië saamgesluit het.

## Goewerneurs 
* Administrateur:
** Carl Peters (1885–1888)

* Rykskommissaris:
** Hermann Wissmann (1888–1891)

* Goewerneurs:
** Julius von Soden (1891–1893)
** Friedrich von Schele (1893–1895)
** Hermann von Wissmann (1895–1896)
** Eduard von Liebert (1896–1901)
** Gustav Adolf von Götzen (1901–1906)
** Albrecht von Rechenberg (1906–1912)
** Heinrich Schnee (1912–1918)

## Vlae en wapens 

Lêer:Flag of the German East Africa Company.svg |  Vlag van die Duits-Oos-Afrikaanse Kompanjie
Lêer:Flag of Deutsch-Ostafrika.svg |    Voorgestelde vlag van Duits-Oos-Afrika (nooit gebruik), 1914.
Lêer:Flaggenentwurf 4 Deutsch Ostafrika 1914.svg |    Voorgestelde vlag van Duits-Oos-Afrika (nooit gebruik), 1914.
Lêer:Flaggenentwurf Deutsch Ostafrika 1914.svg |    Voorgestelde vlag van Duits-Oos-Afrika (nooit gebruik), 1914.
Lêer:Proposed Coat of Arms East Africa 1914.png | Voorgestelde wapen van Duits-Oos-Afrika (nooit gebruik), 1914.
Lêer:Deutsch-Ostafrika-wappen.gif | 'n Ander weergawe van die voorgestelde wapen van Duits-Oos-Afrika (nooit gebruik), 1914.

## Sien ook 
* Duits-Kameroen
* Duits-Suidwes-Afrika

## Verwysings 
## Bronne 
* 15px Hierdie artikel is vertaal uit die Duitse Wikipedia
* 15px Hierdie artikel is vertaal uit die Engelse Wikipedia

## Eksterne skakels 
*  *Die Kolonie Deutsch-Ostafrika* – Stiftung Deutsches Historisches Museum
Laugarbakki

[regs|duimnael|Monument vir Ásdís, ma va [Grettir die Sterke, by Bjargi naby Laugarbakka. Grettir se hoof is volgens oorlewering op Bjargi begrawe.]]

**Laugarbakki** is 'n dorp reg teen hoofweg 1 in Miðfirði in Vestur-Húnavatnssýslu (Ysland). Op 1 Januarie 2011 staan die bevolking op 57. In 1998 was dit 89.

Laugarbakki verdeel in drie kerne. Die grootste en noordelikste kern, wat die naaste aan hoofweg 1 lê, sluit 'n gemeenskapsentrum, swembad (wat in twee warmbaddens omskep is), en winkels in. Die middekern bestaan uit verskeie geboue, insluitend woonstelle vir bejaardes. Die suidelike kern beslaan skole en woonstelle vir onderwysers.

Ná die samesmelting van distrikte en munisipaliteite in Húnaþing vestra is die primêre skole van Laugarbakka en Hvammstanga saamgevoeg. Skoolaktiwiteite word tussen die twee dorpe verdeel: die ouer afdelings is op Laugarbakka en die jonger afdelings is op Hvammstanga.

## Bekende inwoners 
* Ásgeir, musikant

## Eksterne skakels 
* Laugarbakki op Northwest.is
Airbus A350

Die **Airbus A350** is 'n familie van langreik, tweemotorige wyerompstralervliegtuie wat ontwikkel en gebou word deur die Europese vliegtuigvervaardiger Airbus. Die A350 is die eerste Airbus waarvan beide die romp- en vlerkstrukture hoofsaaklik van koolstofveselversterkte polimeer gemaak word.  Dit kan 250 tot 350 passasiers in 'n tipiese drieklassitplekuitleg vervoer, of met sitplek vir 'n maksimum van 440-550 passasiers, afhangende van die variant.

## Ontwerp 
Die A350 is oorspronklik bedink in 2004 as 'n grootliks nuwe ontwerp, maar met 'n romp wat op die A330 gebaseer is. Dit is afgekeur deur meeste voornemende kliënte. Airbus het die vliegtuig herontwerp en dit herdoop na die A350 XWB (ekstra wyeromp). Airbus het gesê dat dit meer brandstofdoeltreffend sou wees as die mededingende Boeing 787 Dreamliner en die bedryfskoste tot 8% laer.
Teen 31 Mei 2015 het Airbus bestellings vir 780 vliegtuie van 40 verskillende kliënte oor die wêreld ontvang. Die prototipe-A350 se nooiensvlug was op 14 Junie 2013 by Toulouse-Blagnac-lughawe, Frankryk. Die A350 verkry tipe sertifisering van die "European Aviation Safety Agency" in September 2014 en sertifisering van die FAA twee maande later. 

Die eerste A350 is op 22 Desember 2014 aan Qatar Airways afgelewer, en op 15 Januarie 2015 in gebruik gestel. Teen Junie 2020 was daar drie operateurs van die A350 in Afrika, Ethiopian Airlines (14), Suid-Afrikaanse Lugdiens (4) en Air Mauritius (2).

Teen April 2022 was daar 480 A350 vliegtuie in gebruik by 39 operateurs en 50 kliënte. Die vyf grootstes was Singapore Airlines (59), Qatar Airways (53), Cathay Pacific (43), Delta Air Lines (26) en Lufthansa (21).

## Tydlyn Airbus A3xx-reeks 
## Verwysings
Lourensrivier

Die **Lourensrivier** vloei deur Somerset-Wes en die Strand.

Die rivier ontspring in die klowe van Sneeukop, Helderberg, die Hottentots-Hollandberge, Stellenboschberg en die Jonkershoekberge. Daar is die jaarlikse reënval 2 500mm en meer per jaar. Die rivier is 16&nbsp;km lank en loop deur Lourensford, Vergelegen, Morningside, Bridgewater, kruis die N2-nasionale pad en net daarna sluit die Melksloot van wes by die rivier aan. In die Strand vloei dit onder Broadway verby, suid van die Strand-gholfbaan, onder deur Strandweg en mond by die piekniekterrein in Valsbaai uit.

Die rivier tree in die wintermaande dikwels buite sy oewers en het so al baie skade veroorsaak. Paardevlei word deur die Melksloot met die Lourensrivier verbind. Alhoewel die bolope van die rivier nog in 'n redelike natuurlike toestand is, ly die laer dele wat deur stadsgebied loop onder besoedeling en indringerplante. Langs 'n deel van die oewer is die Lourens River Protected Natural Environment. Naby die mond is 10 ha hiervan opsygsit as die Dick Bent Voëlreservaat.

Aanvanklik het die rivier as die Tweederivier bekendgestaan. Na wie die rivier later vernoem is, kan nie met sekerheid agterhaal word nie. Reeds in 1845 is 'n brug oor die Lourensrivier gebou. Hierdie brug in Somerset-Wes is op een na die oudste brug in Suid-Afrika en is in 1938 tot gedenkwaardigheid verklaar.

## Trivia 
Die oudste brug in Suid-Afrika is in die Franschhoekpas.

## Bibliografie 
* Burman, Jose: Waters of the Western Cape. Kaapstad: Human & Rousseau, 1970.
Michael D. Higgins

**Michael Daniel Higgins** (Iers: *Mícheál D. Ó hUiginn*; * 18 April 1941) het van 2011 tot in 2025 as die negende president van Ierland gedien.

Voor sy verkiesing as Ierse staatshoof het hy as voorsitter van die Ierse Arbeidersparty *(Labour Party*) gedien. As afgevaardigde in die Ierse parlement (*Teachta Dála*) het hy die kiesafdeling Galway West verteenwoordig en tussen 1993 en 1997 as Ierse minister van kuns, kultuur en Gaeltachtaí (Ierssprekende gebiede) gedien.

Naas sy politieke loopbaan het Higgins hom ook as digter, sosioloog, skrywer en televisie-aanbieder bekwaam.

Michael D. Higgins het in April 2014 'n staatsbesoek aan die Verenigde Koninkryk gebring – die eerste ooit van 'n Ierse staatshoof.

## Verwysings 
## Eksterne skakels 
; Wiki-webtuistes
----

; Amptelike webtuiste
----
* *President of Ireland - Michael D. Higgins*
System/360

duimnael|270px|Volkswagen se IBM System/360, 1973.
duimnael|270px|'n IBM System/360-20 (voorste panele is verwyder).
duimnael|270px|'n IBM System/360 Model 30.

**System/360** was 'n familie van hoofraamrekenaars wat op 7 April 1964 deur IBM aangekondig en tussen 1965 en 1978 verkoop is. Dit was die eerste rekenaars wat geskik was om die volledige spektrum van toepassings te loop, van klein tot groot, en kon vir beide administratiewe en wetenskaplike toepassings gebruik word. Die ontwerp het duidelik tussen die argitektuur en implementering onderskei. Dit het IBM toegelaat om 'n suite van versoenbare ontwerpe teen verskillende pryse beskikbaar te stel. Almal, met die uitsondering van die onversoenbare model-44 en die duurste stelsels, het mikrokode gebruik om die instruksiestel te implementeer. Die instruksiestel het 8-bis adressering gebruik en kon binêre, desimale en swaaipunt- ("floating-point") berekeninge doen.

Die stadigste modelle wat in 1964 aangekondig is, het teen 'n spoed van tussen 0.0018 en 0.034 MIPS geloop; die vinnigste modelle was ongeveer 50 keer vinniger Die kommersiële vrystelling is deur een van Watson se ander werknemers, John R. Opel, hanteer, wat die bekendstelling van IBM se familie van *System 360*-hooframe in 1964 bestuur het.

Toepassings wat op die *System/360* kon loop kan tot vandag op IBM se nuutste *System Z* stelsels geloop word (terugwaarts versoenbaar).

## Verwysings 
## Eksterne skakels 
*
Gaeltacht

250px|duimnael|Die amptelike Gaeltacht-gebiede in Ierland
**Gaeltacht** (Iers: [ˈɡeːl̪ˠt̪ˠəxt̪ˠ] of [ˈɡeːl̪ˠhəxt̪ˠ]; meervoud: *Gaeltachtaí*) is die Ierse term vir 'n Ierssprekende streek.

In die Republiek van Ierland word die term gebruik om na enige of alle distrikte te verwys wat deur die regering amptelik as merendeels Ierssprekend erken word, dit wil sê waar 'n meerderheid van die bevolking Iers as huistaal praat. Hierdie distrikte is vir die eerste keer in die vroeë jare van die Ierse Vrystaat amptelik erken nadat die *Gaelic Revival* of Iers-Gaeliese Herlewingsbeweging die publiek se aandag op die inheemse Keltiese taal gevestig het. Die Ierse regering het vervolgens verskeie pogings onderneem om die herlewing van Iers en sy gebruik in die openbare lewe te bevorder.

Tans bedreig die verminderde gebruik van Iers die bestaande grense van Ierse taalgebiede.

## Verwysings
Donetsk-oblast

**Donetsk-oblast** (Oekraïens: Доне́цька о́бласть, Russies: Доне́цкая о́бласть) is 'n oblast (of gebied) in oostelike Oekraïne. Die hoofstad en grootste van die oblast is Donetsk. Met ongeveer 4,3 miljoen inwoners is die oblast grootste ten opsigte van sy bevolking in die land. Tot 1961 het die oblast as die *Stalino-oblast* (Сталино) bekend gestaan, vernoem na Josef Stalin. Hoewel Oekraïens die enigste amptelike taal in die oblast is, word Russies sedert 2012 as 'streektaal' erken. In 2014 het Russiese separatiste die Volksrepubliek Donetsk uitgeroep en van Oekraïne weggebreek. Sedert die Russiese inval in Oekraïne in 2022 is dit deur Rusland beset en op 30 September 2022 in weerwil van internasionale reg geannekseer.

## Demografie 
* Tale (2001-sensus): Russies (74,9%), Oekraïens (24,1%), Armeens (0,1%).
* Etniese verdeling (2001-sensus): Oekraïners (56,9%), Russe (38,2%), Grieke (1,6%).

## Sien ook 
* Deelgebiede van Oekraïne

## Verwysings
Odesa-oblast

**Odesa-oblast** (Oekraïens: Одеська область, Russies: Одесская область) is 'n oblast (of gebied) in Suid-Oekraïne. Die oblast is ook die grootste ten opsigte van sy oppervlakte in die land. Die hoofstad en grootste stad van die oblast is Odesa. Alhoewel Oekraïens die enigste amptelike taal in die oblast is, word Russies sedert 2012 as "streektaal" erken.

## Demografie 
* Tale (2001-sensus): Oekraïens (46,3%), Russies (42,0%), Bulgaars (4,9%), Moldawies (3,8%).
* Etniese verdeling (2001-sensus): Oekraïners (62,8%), Russe (20,7%), Bulgare (6,1%), Moldowiërs (5,0%).

## Sien ook 
* Deelgebiede van Oekraïne

## Verwysings
Dnipropetrofsk-oblast

**Dnipropetrofsk-oblast** (Oekraïens: Дніпропетровська область, Russies: Днепропетро́вская о́бласть) is 'n oblast (of gebied) in Oekraïne. Die oblast is ook die tweede grootste (naas Odessa) ten opsigte van sy oppervlakte in die land. Die hoofstad en grootste stad van die oblast is Dnipro (ook bekend as Dnepr). Alhoewel Oekraïens die enige amptelike taal in die oblast is, word Russies sedert 2012 as 'streektaal' erken.

## Demografie 
* Tale (2001-sensus): Oekraïens (67%), Russies (31,9%), Wit-Russies (0,2%).
* Etniese verdeling (2001-sensus): Oekraïners (79,3%), Russe (17,6%), Wit-Russiese (0,8%).

## Sien ook 
* Deelgebiede van Oekraïne

## Verwysings
Poltawa-oblast

**Poltawa-oblast** (Oekraïens: Полтавська область) is 'n oblast (of gebied) in Oekraïne. Die hoofstad en grootste stad van die oblast, Poltawa, het sowat 300 duisend inwoners.

## Sien ook 
* Deelgebiede van Oekraïne

## Verwysings
Lwif-oblast

**Lwif-oblast** (Oekraïens: Львівська область) is 'n oblast (of gebied) in westelike Oekraïne. Die hoofstad en grootste stad van die oblast is Lwif. 

## Demografie 
* Tale (2001-sensus): Oekraïens (95,3%), Russies (3,8%), Pools (0,4%).
* Etniese verdeling (2001-sensus): Oekraïners (94,8%), Russe (3,6%), Pole (0,7%).

## Sien ook 
* Deelgebiede van Oekraïne

## Verwysings
Charkif-oblast

**Charkif-oblast** (Oekraïens: Харківська область, Russies: Харьковская область) is die mees oostelike van die 24 oblaste in Oekraïne. Die hoofstad en grootste stad van die oblast is Charkif. Met ongeveer 2,7 miljoen inwoners is die oblast die derde grootste ten opsigte van sy bevolking in die land.

## Demografie 
* Tale (2001-sensus): Oekraïens (53,8%), Russies (44,3%), Armeens (0,2%).
* Etniese verdeling (2001-sensus): Oekraïners (70,7%), Russe (25,6%), Wit-Russe (0,5%).

## Sien ook 
* Deelgebiede van Oekraïne

## Verwysings
Cherson-oblast

**Cherson-oblast** (Oekraïens: Херсонська область) is 'n oblast in suidelike Oekraïne. Cherson is die hoofstad en met 330 duisend inwoners, ook die grootste stad. Die oblast grens aan die Krim in die suide. Die Dnjepr-rivier vloei deur die provinsie. Sedert die Russiese inval in Oekraïne in 2022 is dit deels deur Rusland beset en op 30 September 2022 in weerwil van internasionale reg geannekseer.

## Demografie 
* Tale (2001-sensus): Oekraïens (73,2%), Russies (24,9%), Armeens (0,3%).
* Etniese verdeling (2001-sensus): Oekraïners (82,0%), Russe (14,1%), Belarusse (0,7%).

## Sien ook 
* Deelgebiede van Oekraïne
* Federale deelgebiede van Rusland

## Verwysings
Namibiese Onafhanklikheidsoorlog

Die **Namibiese Onafhanklikheidsoorlog**, wat van 1966 tot 1990 geduur het, was 'n guerrilla-oorlog wat die nasionalistiese Suidwes-Afrikaanse Volks-Organisasie en andere teen die Suid-Afrikaanse apartheidsregering geveg het. Dit was nou verweef met die Suid-Afrikaanse Grensoorlog.

Suid-Afrika het geadministreer wat destyds nog bekend gestaan het as Suidwes-Afrika, sedert dit die Duitse gebied tydens die Eerste Wêreldoorlog verower het en aansluitend 'n Volkebondmandaat gekry het om die gebied te administreer. In 1966 het die Verenigde Nasies se algemene Vergadering, die opvolger van die Volkebond, Suid-Afrika se mandaat om Suidwes-Afrika te regeer ingetrek en verklaar dat dit onder direkte VN-administrasie sal wees. Suid-Afrika het geweier om hierdie besluit te erken en het voortgegaan om die gebied *de facto* te administreer.

Op 26 Augustus 1966 het guerillamagte van die SWAPO met 'n aanval teen die Suid-Afrikaanse Weermag in Omugulugwombashe begin. Dit was die eerste gewapende geveg tydens die Namibiese stryd vir onafhanklikheid. In herdenking van die dag, is die 26 Augustus 'n openbare vakansiedag in Namibië. Dit is deur die Verenigde Nasies erken as *Namibië Dag*, maar Namibiërs verwys daarna as *Heldedag*.

Die oorlog is beëindig met die New York-ooreenkoms op 22 Desember 1988, wat ook direkte betrokkenheid van buitelandse troepe in die Angolese burgeroorlog beëindig het. Namibië verkry onafhanklikheid op 21 Maart 1990 en in die volgende verkiesing wen SWAPO 55 van die 72 setels in die Nasionale Vergadering van Namibië, sodat hulle 'n nasionale regering kon vorm.

## Verwysings 
## Eksterne skakels 
*  *Onwar Armed Conflict Events Data: Namibian War of Independence 1966–1988*
*  *CIA, the World Factbook: Namibia* 
* 15px Hierdie artikel is vertaal uit die Engelse Wikipedia
Kijif-oblast

**Kijif-oblast** (Oekraïens: Київська область) is 'n oblast in noordelike Oekraïne. Kijif (Oekraïens: Київ) is die hoofstad van beide die oblast en Oekraïne.

## Sien ook 
* Deelgebiede van Oekraïne

## Verwysings
Protoceratops

260px|duimnael|links|’n Voorstelling van ’n *Protoceratops*.

***Protoceratops*** (van die Grieks vir "eerste horinggesig") was ’n genus van plantvretende dinosourusse, omtrent so groot soos skape (1,5 tot 2&nbsp;m lank), uit die Campanium-tydsnede van die Kryt-periode. Dit het in Mongolië voorgekom en was lid van die Protoceratopsidae, ’n groep vroeë dinosourusse met horings. Anders as latere seratopsiërs was hulle klein en hul horings onderontwikkel. Hulle het sekere primitiewe eienskappe gehad wat nie in latere genera voorgekom het nie.

*Protoceratops* het ’n groot kraag om die nek gehad wat moontlik gebruik is om lede van die teenoorgestelde geslag te beïndruk. Dit kon ook gebruik gewees het vir verdediging of om die kakebeenspiere te anker. Die paleontoloë Walter W. Granger en W.K. Gregory, wat die genus in 1923 beskryf het, het aanvanklik geglo *Protoceratops* was die voorouer van die Noord-Amerikaanse seratopsiërs. Navorsers onderskei tans twee spesies, *P. andrewsi* en *P. hellenikorhinus*, na gelang van hul onderskeie groottes.

## Klassifikasie 
*Protoceratops* was die eerste protoseratopsiër wat ’n naam gekry het en het dus sy naam verleen aan die familie *Protoceratopsidae*, ’n groep plantvreters wat baie soortgelyke eienskappe gehad het as die *Ceratopsidae*.

## Oorsprong van die griffioen-mites 
duimnael|180px|Die skedel van ’n volgroeide *P. andrewsi* wat die snawelvormige haakneus duidelik wys.
Die kenner van folklore en antieke geskiedenis Adrienne Mayor van die Stanford-universiteit het voorgestel dat die uitstekend bewaarde fossiele skelette van *Protoceratops* en ander dinosourusse met haakneuse wat deur antieke nomadiese Skitiërs gevind is terwyl hulle goud in die Altaiberge van Sentraal-Asië gemyn het, kon aanleiding gegee het tot die mitiese kreatuur bekend as die griffioen. Griffioene word beskryf as vierpotige diere so groot soos leeus met groot kloue en snawelagtige neuse; hulle het hul eiers in neste op die grond gelê.

Griekse skrywers het die griffioen omstreeks 675 v.C. begin beskryf – in die tyd toe die Grieke die eerste keer kontak gemaak het met nomadiese Skitiërs. Griffioene het volgens die mitologie die goudneerslae in die wildernis opgepas. Die streek in Mongolië en China waar baie *Protoceratops*-fossiele gevind is, is ryk aan goud en dit verleen aansienlike geloofwaardigheid aan Mayor se teorie.

## Verwysings 
## Eksterne skakels 
* ’n Video van *Protoceratops* teen *Velociraptor*
* Ceratopsia  van die webtuiste *Thescelosaurus*

* 15px Hierdie artikel is vertaal uit die Engelse Wikipedia
Ásgeir

**Ásgeir Trausti Einarsson** (geb. 1 Julie 1992, dus  jaar oud) is 'n Yslandse solo sanger-liriekeskrywer wie se musiek as melodiese folk beskryf word. Voor 2013, terwyl hy hoofsaaklik in Ysland musikaal aktief was, het hy onder die verhoognaam **Ásgeir Trausti** te werk gegaan. Sedertdien, en met die internasionale mark as teiken, word sy musiek onder die mononiem **Ásgeir** bekendgestel. Ásgeir tree op saam met sy eie instrumentgroep, die Ásgeir Trausti Band. Hy speel ook kitaar in die Yslandse musiekgroep The Lovely Lion.

Ásgeir se debuutalbum heet *Dýrð í dauðaþögn* (2012; "Heerlikheid in doodsestilte"). Met *Dýrð í dauðaþögn* word Ásgeir die snel rysendste Yslandse ster: albumverkope steek dié van internasionale Yslandse sensasies Sigur Rós en Björk verby, en teen April 2014 besit een uit elke tien Yslanders 'n kopie van Ásgeir se album.

Die eerste enkelsnit van *Dýrð í dauðaþögn*, "Sumargestur" ("somergas"), het die tweede posisie op die Yslandse trefferlys Tónlist behaal. Hierna is "Leyndarmál" ("geheim") vrygestel wat vir ses weke in eerste posisie op Tónlist gebly het, gevolg deur die titelsnit "Dýrð í dauðaþögn" wat drie weke in eerste posisie op Tónlist gebly het.

Op 28 Oktober 2013 stel Ásgeir 'n Engelstalige weergawe van *Dýrð í dauðaþögn* op iTunes vry onder die titel *In the Silence* ("In die stilte"). Die plaat is internasionaal op 27 Januarie 2014 vrygestel. Die Engelse vertaling en reproduksie van die album is bygestaan deur die Amerikaanse sanger John Grant.
** Album van die jaar (*Dýrð í dauðaþögn*)
** Beste nuweling: pop, rock, en blues (Ásgeir Trausti)
** Publiek se keusetoekenning (Ásgeir Trausti)
** icelandicmusic.is se aanlynprestasietoekenning (Ásgeir Trausti)

* Kraumur-toekennings 2012
** Kraumur-toekenning 2012 (*Dýrð í dauðaþögn*)

* Europese Kommissie-toekennings 2014
** Europese grensbrekertoekenning (Ásgeir)

### Genomineer 
* Yslandse Musiektoekennings 2012
** Lirikus van die jaar: pop en rock (*Dýrð í dauðaþögn*)
** Manlike sanger van die jaar: pop, rock, jazz, en blues (*Dýrð í dauðaþögn*)

* Nordiese Musiektoekennings 2013
** Beste Nordiese album van die jaar: 2012 (*Dýrð í dauðaþögn*)

## Sien ook 
* Ásgeir (naam)

## Verwysings 
## Eksterne skakels 
* Amptelike webwerf
* Diskografie op Discogs
* iTunes
* Facebook
* Soundcloud
* Twitter
* YouTube
Naeltjies

duimnael|links|260px|Gedroogde naeltjies, gereed vir gebruik in voedsel.
**Naeltjies** is die aromatiese blomknoppe van die naeltjieboom (*Syzygium aromaticum*) in die familie Myrtaceae. Hulle is inheems aan die Molukke-eilande in Indonesië en word algemeen gebruik as 'n spesery. Naeltjies word hoofsaaklik kommersieel geoes in Indonesië, Indië, Madagaskar, Zanzibar, Pakistan, Sri Lanka en die grootste produsent, Pemba-eiland, net langs die kus van Tanzanië.

Die naeltjieboom is 'n immergroen plant wat 8 tot 12 m hoog groei, met groot blare en blomme gegroepeer in terminale trosse. Die blomknoppe het aanvanklik 'n ligte kleur wat geleidelik groen word en dan na 'n helderrooi verander wanneer dit gereed is om te oes. Naeltjies word geoes op 1.5-2.0 cm lengte en bestaan ​​uit 'n lang kelk wat eindig in vier verspreide kelkblare en vier ongeopende blare wat 'n klein sentrale bal vorm.

[duimnael|220px|Die verbinding [eugenol gee aan naeltjies hul kenmerkende aroma.]]
## Gebruike 
Terwyl dit histories in die Weste gebruik word vir tandpyn, het die Amerikaanse Food and Drug Administration (FDA) eugenol (een van die chemikalieë wat in naeltjieolie voorkom) se doeltreffendheid afgegradeer. Die FDA glo nou daar bestaan nie genoeg bewyse dat eugenol effektief is teen tandpyn nie. Naeltjieolie blyk veilig te wees om op die vel aan te wend.

Studies oor sy doeltreffendheid om koors te verminder, gebruik as 'n muskietafweermiddel, en om voortydige ejakulasie te voorkom, blyk onbeduidend te wees. Naeltjieolie kan bloedsuikervlakke verlaag. 

Die knoppies of ogies het anti-oksidant eienskappe. 

Naeltjieolie kan gebruik word om vis te verdoof en langdurige blootstelling aan hoër dosisse (die aanbevole dosis is 400 mg/l) word beskou as 'n menslike wyse van genadedood vir visse. 

Daarbenewens word naeltjieolie gebruik in die voorbereiding van 'n paar tandepastas, lakseerpille en "Clovacaine" oplossing, wat as 'n plaaslike verdowing gebruik word vir mondseertjies en -inflammasie. Eugenol word gemeng met sinkoksied om 'n tydelike tandvulling te vorm. 

## Verwysings
Anchiornis

[duimnael|200px|links|*Anchiornis huxleyi* se grootte in vergelyking met die [mens.]]

***Anchiornis*** was ’n genus klein, geveerde dinosourusse. Dit bestaan net uit die tipe-spesie, ***Anchiornis huxleyi***, en is genoem na Thomas Henry Huxley, ’n vroeë voorstander van biologiese evolusie en die eerste persoon wat voorgestel het daar is ’n nabye evolusionêre verwantskap tussen voëls en dinosourusse. Die naam *Anchiornis* beteken "amper-voël", en die naamgewers beskou die genus as ’n belangrike oorgang tussen voëls en dinosourusse.

Fossiele is in China gevind in rotse wat uit die Laat Jura-periode (Oxfordium-tydsnede) van 161–160,5&nbsp;miljoen jaar gelede dateer.

Vanweë die uitstekend bewaarde fossiele van *Anchiornis huxleyi*, was dit die eerste dinosourusspesie waarvan byna al die kleure vasgestel kon word.

## Beskrywing 
*Anchiornis huxleyi* was ’n klein dier met ’n driehoekige skedel en baie lang bene, wat daarop dui dat hy vinnig kon hardloop.

Die eerste fossiel wat gevind is, het net onduidelike tekens van vere getoon, maar die tweede fossiel was baie goed bewaar en feitlik al sy vere het behoue gebly. Die dier het groot vlerke gehad met vere aan die voor- sowel as agterpote. Die pote, met uitsondering van die kloue, was heeltemal bedek met vere.

In 2010 het ’n span wetenskaplikes ’n uiters goed bewaarde fossiel gebruik om die pigmentselle te bestudeer. Deur dit met moderne voëls s’n te vergelyk, kon hulle die spesifieke kleure en patrone van die *Anchiornis* vasstel. Net die stert van dié fossiel het nie behoue gebly nie.

Die grootste deel van die *Anchiornis* was grys en swart. Die kroon van die kopvere was rooibruin met ’n grys basis, en die gesig het rooibruin kolletjies op ’n swart agtergrond gehad. Die vlerkvere was wit met swart punte. Die korter vere was grys.

## Verwysings 
## Eksterne skakels 
* ’n Voorstelling van *Anchiornis huxleyi* deur die kunstenaar Julius T. Csotonyi
* Voorstelling met kleure soos beskryf deur Li et al., National Geographic
* 15px Hierdie artikel is vertaal uit die Engelse Wikipedia
Blou Blom

duimnael|Moontlik het die Europese koringblom as voorbeeld vir die Blou Blom gedien
Die **Blou Blom** is 'n sentrale simbool in die Romantiek wat verlange (na die onbereikbare), liefde, hoop, natuurervaring, gelukstrewe en die metafisiese strewe na oneindelikheid versinnebeeld. Later het die Blou Blom ook 'n simbool vir reislus en wandeltogte geword. As literêre motief maak die Blou Blom sy eerste verskyning in Novalis (1772-1801) se romanfragment *Heinrich von Ofterdingen*.

As voorbeelde vir Novalis se blom het waarskynlik inheemse plante gedien soos die Europese koringblom (*Centaurea cyanus*) of die wilde sigorei (*Cichorium intybus*). Novalis self het na die blou heliotrope (*Heliotropium*) verwys.

## Verwysings
Old Vicarage, Grantchester

duimnael|Die *Old Vicarage* in Grantchester
Die **Old Vicarage** is 'n ou vikarishuis in Grantchester, 'n dorp in die Engelse graafskap Cambridgeshire, wat met die digter Rupert Brooke verbind word. Brooke, wat in die nabyheid van die huis gewoon het, het dit in sy gelyknamige gedig, wat in Mei 1912 in die *Café des Westens* in Berlyn ontstaan het, onsterflik gemaak.

Die *Old Vicarage* is omstreeks 1685 gebou om 'n ouer vikariswoning uit die 15de eeu te vervang. In 1820 is dit in private hande geplaas. Dertig jaar later, in 1850, het Samuel Page Widnall (1825-1894) die huis gekoop en uitgebrei om sy drukkerybesigheid, die *Widnall Press*, daarin te vestig.

In 1910 was die vikarishuis in besit van Henry en Florence Neeve by wie Rupert Brooke 'n kamer gehuur het. Brooke se ma het die huis in 1916 gekoop en dit aan sy vriend, die ekonoom Dudley Ward, gegee. In die 1980's het die romanskrywer en politikus Jeffrey Archer die huis saam met sy vrou Mary, 'n wetenskaplike, gekoop.

## Eksterne skakels 
* *Mary Archer: The Story of The Old Vicarage Grantchester*
Suidwes-Afrika-veldtog

Die **Suidwes-Afrika-veldtog** (Duits: *Südwestafrikafeldzug*, Engels: *South-West Africa Campaign*) was 'n koloniale byvertoning van die Eerste Wêreldoorlog vanaf Augustus 1914 tot Julie 1915. Dit het gelei tot gevegte om die Duitse kolonie Suidwes-Afrika (tans Namibië). Die gevegte het ook uitgebrei tot die suidelike grens van Portugees-Wes-Afrika en dele van die Unie van Suid-Afrika.

duimnael|links|Duitse kolonies in Afrika  met Suidwes-Afrika , 1914
Ná kort grensskermutselinge en die besetting van kusplekke is die Duitse kolonie vanuit die suide tot die noorde deur die Unie-Verdedigingsmag verower. Mid-1915 het die Duitse koloniale weermag oorgegee. Met die einde van die oorlog in Europa het die Duitse kolonie 'n Volkebondmandaat onder Suid-Afrikaanse bestuur geword (Suidwes-Afrika). Dit het in 1990 as Namibië onafhanklik geword.

## Veldslae en veldtogte 
* Maritz-rebellie, 15 September 1914 – 4 Februarie 1915, Britse oorwinning
* Duitse veldtog in Angola, Oktober 1914 – 9 Julie 1915, Portugese oorwinning
* Slag van Sandfontein, 26 September 1914, Duitse oorwinning
* Slag van Kakamas, 4 Februarie 1915, Suid-Afrikaanse oorwinning
* Slag van Trekkopjes, 26 April 1915, Suid-Afrikaanse oorwinning
* Slag van Otavi, 1 Julie 1915, Suid-Afrikaanse oorwinning

## Sien ook 
* Oos-Afrika-veldtog

## Verwysings 
## Eksterne skakels 
* 15px Hierdie artikel is vertaal uit die Duitse Wikipedia
* 15px Hierdie artikel is vertaal uit die Engelse Wikipedia
Kasteel Oberwiederstedt

duimnael|regs|Die kasteel Oberwiederstedt
Die **kasteel Oberwiederstedt** is 'n voormalige riddergoed in Wiederstedt in die distrik Mansfeld-Südharz van die Duitse deelstaat Sakse-Anhalt. Hier is in 1772 Georg Philipp Friedrich Freiherr von Hardenberg gebore, beter bekend as Novalis, een van die beduidendste persoonlikhede van die vroeë literêre Romantiek in Duitsland wat hom as digter en skrywer, juris en mynbou-ingenieur bekwaam het. 

Tans huisves die kasteel 'n navorsingsinstelling wat op die vroeë Romantiek fokus en die Novalis-museum. Daarnaas dien dit as setel van die Internasionale Novalis-geselskap en die Novalis-stigting *Wege wagen mit Novalis*. Die kasteel is toeganklik vir die publiek.
Chitungwiza

**Chitungwiza** — in die plaaslike omgangstaal dikwels Chi Town genoem — is 'n satellietstad sowat 30&nbsp;km suid van die Zimbabwiese hoofstad Harare. Nadat 'n regeringsproklamasie in 1977 voorsiening vir die vestiging van Chitungwiza as selfstandige nedersetting gemaak het, is dit in die volgende jaar uit drie woonbuurte - Seke, Zengeza en St Marys - gevorm om die bevolkingsdruk op die hoofstad te verlig.

Met 'n bevolking van 365&nbsp;026 volgens die sensus van 2012 dien Chitungwiza - die derde grootste nedersetting in die land - tans veral as slaapstad vir pendelaars wat in Harare werk. Die stad beskik egter oor sy eie infrastruktuur met skole en hospitale. Dit is een van die vinnigste groeiende nedersettings in die land.

## Verwysings
Dieprivier (Swartland)

:*Hierdie artikel handel oor die rivier in die Swartland, Vir ander betekenisse, sien Dieprivier (dubbelsinnig)* 

Die **Dieprivier** loop uit die omgewing van Riebeek-Kasteel suidwaarts deur die Swartland tot waar dit by Milnerton in die Atlantiese Oseaan uitmond.

## Stroomgebied 
By die Kasteelberg Natuurreservaat suidwes van Riebeek-Kasteel ontspring die Riebeeksrivier. Dit vloei dan net noord van die R46-provinsiale pad weswaarts en daar verander die naam na Dieprivier. In Malmesbury sluit die Platkliprivier van noordwes aan. Daarna loop dit suidwaarts verby die dorpies Abbotsdale, Kalbaskraal en Philadelphia. Suidoos van Philadelphia sluit die Mosselbankrivier vanaf Fisantekraal aan. By Klipheuwel vloei van oos die Klapmutsrivier vanaf die Agter-Paarl en Paardeberg op sy beurt in die Mosselbank. By die aansluiting van die Vissershokpad (M48) by die N7-nasionale pad draai die Dieprivier na wes van die hoofpad. Van hier af en en wes van Potsdamweg en Koebergweg is die rivierloop 'n vleiland. In die Rietvlei Natuurreservaat  is die rivier gekanaliseer. By Woodbridge Island by Milnerton vloei dit met 'n wye vlak lagune die see in.

## Verskeie name 
Die rivier het in die verlede ook bekend gestaan onder die name Hollands Rietbeecq, Soutrivier en Vissershokrivier.

## Watergebruik 
Omdat die water brak is, is dit nie meer geskik vir boerderydoeleindes nie. Slegs as die rivier sterk loop, kan die water gebruik word. Boere in die omgewing is aangewese op boorgate. Die rivier se lagune is waarskynlik Kaapstad se mees besoedelde riviermonding. Tot 'n 47 miljoen liter afvalwater word daagliks by die rioolplaas te Potsdam in die rivier gestort.

## Natuurreservaat 
Die Dieprivier Fynbos Korridor is in Junie 2012 gestig.

## Geskiedenis 
By Rietvlei was een van die VOC se veekrale. Die eerste Europese verkenners se pad na Saldanhabaai het hier verbygeloop. In 1685 het Simon van der Stel en Hieronimus Cruse die Swartland en die stroomgebied besoek. Vir baie jare het seilskepe stroom op gevaar na die plaas Vissershok om plaasprodukte op te laai. Sedert Van Riebeeck se tyd tot in die 18de eeu is sout versamel in die vleie by die huidige Rugby en Brooklyn. In 1905 was baggerbote besig om die rivier dieper te maak sodat roeiwedstryde hier kon plaasvind. Later is die riviermond met sand toegespoel.

## Let Wel 
In Suid-Afrika is daar verskeie riviere met die naam Dieprivier. Onder andere die volgende:
* Dieprivier (Kaapse Skiereiland)
* Dieprivier (Swartland)
* Dieprivier (Langkloof)
* Dieprivier (Outeniqualand)
* Dieprivier (Polokwane)
en ook 'n deel van die stad Kaapstad dra die naam Dieprivier.

## Bronnelys 
* Burman, Jose: Safe to the sea. Kaapstad: Human & Rousseau, 1962.
* Burman, Jose: Waters of the Western Cape. Kaapstad: Human & Rousseau, 1970.
* Daily Maverick 168, 24-30 April 2021
* Green, Lawrence G.: Tavern of the seas. Kaapstad: Howard Timmins, s.j.
Wannanosaurus

***Wannanosaurus*** ("Wannan-akkedis", na die plek waar dit ontdek is) was ’n genus dinosourusse uit die Campanium-tydsnede sowat 80&nbsp;miljoen jaar gelede in wat nou Anhui, China, is. Die tipe-spesie, ***Wannanosaurus yansiensis***, is in 1977 deur Lian-Hai Hou beskryf.

Die enkele fossiel wat ontdek is, sluit in die gedeeltelike bokant van ’n skedel en onderkaak, ’n onder- en bobeen, en ’n deel van ’n rib. Omdat die bokant van die skedel plat is en groot openinge het, word dit beskou as ’n basale lid van Pachycephalosauria.

Hoewel die oorblyfsels dié van ’n klein dier is met ’n lengte van minder as ’n meter, Nes ander Pachycephalosauria was hy moontlik alles- of plantvretend en was sy kos plante na aan die grond en moontlik ook insekte.

## Verwysings 
## Eksterne skakels 
* By Dinodictionary